*Tämä artikkeli kertoo Britannian kuninkaallisen laivaston V-luokan hävittäjästä. Muita saman nimisiä aluksia on täsmennyssivulla.*

**HMS Vanity** (viirinumerot D28, kesäkuusta 1918 G18, syyskuusta 1918 G19, L38 ja I28) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.

Valmistus
---------

*Pääartikkeli: V- ja W-luokka*
Alus tilattiin kesäkuussa 1918 vuosien 1916-1917 laivasto-ohjelman 9. tilauksessa William Beardmore and Companyltä Glasgowista, missä köli laskettiin 28. heinäkuuta 1917. Alus laskettiin vesille 3. toukokuuta 1918 ja otettiin palvelukseen 21. kesäkuuta.

Palvelus
--------

Alus palveli laivastossa 1930-luvulle, jolloin se sijoitettiin reserviin. Elokuussa 1939 alus siirrettiin Rosythissa ylläpidettävään reserviin, jolloin se osallistui laivastokatselmukseen reservilaivaston mukana. Se pysyi palveluksessa liitettynä Rosythiin sijoitettuun 15. hävittäjälaivueeseen. Se määrättiin muutettavaksi ilmatorjuntakykyiseksi saattajaksi (WAIR), minkä vuoksi se siirrettiin lokakuussa muutostöitä varten telakalle.

Heinäkuussa 1940 aluksella aloitettiin muutostöiden jälkeiset koeajot ja se aloitti valmistautumisen saattuetehtäviin. Se siirrettiin elokuussa Pohjanmeren saattueiden suojaksi, kunnes alus siirrettiin tammikuussa 1942 Scapa Flowhun Kotilaivastoon.

*HMS Vanityn* Vickers .50" Mk III -ilmatorjuntakonekivääri.
Tammikuussa alus suojasi Ruotsista terästuotteita kuljettaneita saarronmurtajia Pohjanmeren ylitse (operaatio Performance), minkä jälkeen se palasi helmikuussa Pohjanmeren saattueiden suojaksi. Alus suojasi Pohjanmeren saattueita, kunnes se siirrettiin helmikuussa 1945 Kanaaliin.

Euroopan sotatoimien päätyttyä alus poistettiin palveluksesta ja siirrettiin reserviin. Alus sijoitettiin 1946 poistolistalle ja myytiin seuraavana vuonna romutettavaksi Grangemouthiin.

Lähteet
-------

* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Cocker, Maurice: *Destroyers of the Royal Navy, 1893-1981*. Englanti: Ian Allan, 1982. ISBN 0-7110-1075-7. (englanniksi)
* Fairweather, Cliff: *Hard Lying - The Story of the "V&W" Class Destroyers and the Men Who Sailed in Them*. Chelmsford, UK: Avalon Associates, 2005. ISBN 0-9529440-4-9. (englanniksi)
* Preston, Anthony: *V and W class Destroyers 1917-1945*. Lontoo, Englanti: MacDonald & Co (Publishers) Ltd, 1971. (englanniksi)

### Viitteet

1. 1 2 3 4 5  Naval-history.net - HMS Vanity

*V*-luokan hävittäjät (1917)

|  |
| --- |
| **Amiraliteetti:** *HMS Vancouver* - *HMS Vanessa* - *HMS Vanity* - *HMS Vanoc* - *HMS Vanquisher* - *HMS Vectis* - *HMS Vega* - *HMS Vehement* - *HMS Velox* - *HMS Vendetta* - *HMS Venetia* - *HMS Venturous* - *HMS Verdun* - *HMS Versatile* - *HMS Verulam* - *HMS Vesper* - *HMS Vidette* - *HMS Vimiera* - *HMS Violent* - *HMS Vittoria* - *HMS Vivacious* - *HMS Vivien* - *HMS Vortigern* |
| **Thornycroft:** *HMS Viceroy* - *HMS Viscount* |
| Edeltäjä: *Scott*-luokka – Seuraaja: W-luokan hävittäjät |